Samtalekraft – invitation

Kære XXX forening

Kulturkaravanen ruller i disse uger ud til alle nordjyske kommuner med et tilbud til alle om at være med som deltagere, modtagere og aktører i en kæmpe regional kultursatsning, og vi vil gerne have jer med til et af arrangementerne.

XXX (kommune) Bibliotekerne har sat det gode liv i vores kommune under lup - for hvordan kan vi egentlig kigge på, hvad der kendetegner det gode liv, og får vi hver i sær det ud af hverdagen, som vi gerne vil?

Som forening er I en helt central bærer af udviklingen og fundamentet for et godt liv i XXX kommune, og derfor vil vi gerne invitere jer til en spændende aften. Arrangementet bliver et møde mellem jer og foreningen xxx og en aften, hvor vi skal høre om måder livet kan leves på og også diskutere, hvad vi selv tænker, mener og oplever.

Aftenen starter med en velkomst af (XXX bibliotekschef, medarbejder og XXX udvalgsformand/politiker). Temaet for hele aftenen er samtalekraft, altså hvad der sker, når vi sammen taler og skaber en dialog om det gode liv, der hvor vi bor. Efter velkomsten vil der være et lille oplæg fra nogle unge mennesker, der har valgt en hel anden måde at leve på end et liv med parcelhus, have og fast job med mange rutiner. For hvad sker der, når vi vender op og ned på dagligdagen, hvad koster det, hvilke konsekvenser har det på godt og ondt?

Biblioteket vil være vært med kaffe og kage.

Efter oplægget vil journalist fra TV2 Nord Jenni Boelt/TV2 News Verner Joost styre en samtale, hvor alle får lejlighed til at reflektere over, hvordan det gode liv ser ud fra din synsvinkel. Det bliver en uformel samtale, men hvor I bliver guidet til forskellige emner og vinkler. Slutteligt vil der blive samlet op på alle inputs og tanker fra Jenni Boelt/Verner Joost.

Vi slutter af med en hyggelig lille koncert, hvor I kan få hvilet stemmerne og bare læne jer tilbage og lytte.

Tid:

Sted:

Kontaktperson:

Vi glæder os til at se jer, og høre jeres bud og erfaringer på det gode hverdagsliv i vores kommune.

Venlig hilsen

XXX kulturkonsulent og bibliotekschef/medarbejder

**Kulturkaravanen er en del af den regionale kulturaftale KulturKANtens satsning, som de næste to år over tre omgange skal byde de nordjyske borgere på spændende kulturtilbud tæt på borgernes liv og hverdag. I denne første omgang er det De Nordjyske Biblioteker, der sammen med Det Jyske Musikkonservatorium og foreningen PixlArt, er skabere af de mange kulturtilbud.**